Domino sacro fratri Lanberto emptori. Ego, in Dei nomine, Durannus et uxor mea Girberga venditores, vendimus tibi curtilum cum vinea et quicquid ad illum pertinent, scilicet juris nostri alodi, quæ est sita in pago Cabilonense, in fine Rofiacense, in Corcellas vocat; et accepimus a te precium de casa beati Petri Cluniensis cenobii denariorum solidos octo. Quapropter censuimus predictum curtilum cum vinea, que terminat de uno latus via publica, de alio latus terra Raynælmi, de uno fronte terra Duranni, et de alio fronte terra Sanctæ Mariæ Bellomontense et Raynelmi, æternaliter possidere fratribus commanentium loci Cluniensi cœnobii: ea scilicet ratione, ut pro anima nostra et pro sepulture nostre in loco Belmontense nos recipiatis. Ut autem carta hæc venditionis a nobis facta in æternum firma et stabilis permaneat, manibus eam propriis subterfirmavimus et [aliis] firmare rogavimus, sine ullo contradictore. Si quis autem heredum nostrorum conclamare aut aliquid calumniare rectoribus supradicti loci Cluniensi presumpserit, non valeat vendicare quod querit, sed judiciaria convicti judicio auri uncias conponat IIII. Actum Bellomontense atrio Beate Mariæ. Ego quidem Durannus et uxor mea Girberga firmavimus et firmare rogavimus et filii nostri Constantini et filias nostras Constantinia et Berna. S. Oddoni. S. Deodati nomine. S. Adalardi. S. Teodbaldi. Data hæc carta venditionis per manus Sigbaldi levite, die veneri, in mense madio, anno XI Rodberti regis, feliciter.